ระเบียบกรมธุรกิจพลังงานระเบียบกรมธุรกิจพลังงานว่าด้วยการอนุญาตให้ผู้ค้าน้ำมันตามมาตรา๗ มอบหมายให้ผู้ค้าน้ำมันตามมาตรา ๗ รายอื่นหรือผู้บรรจุก๊าซรายใดเป็นผู้ดำเนินการบรรจุก๊าซแทน การขอรับและการแสดงเครื่องหมายประจำตัวของผู้บรรจุก๊าซการปิดผนึกลิ้นถังก๊าซหุงต้ม และการสั่งพักใช้หรือเพิกถอนการอนุญาตให้มอบหมายให้ดำเนินการบรรจุก๊าซแทนพ.ศ. ๒๕๕๕ เพื่อให้ผู้ค้าน้ำมันตามมาตรา ๗แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ ซึ่งขายหรือจำหน่ายก๊าซที่บรรจุในถังก๊าซหุงต้มสามารถมอบหมายให้ผู้ค้าน้ำมันตามมาตรา ๗ รายอื่นหรือผู้บรรจุก๊าซรายใดเป็นผู้ดำเนินการบรรจุก๊าซแทนได้และจำหน่ายให้ทั่วถึงทุกท้องที่ที่มีการใช้ถังก๊าซหุงต้ม ซึ่งแสดงเครื่องหมายการค้าของตนและเพื่อให้การบรรจุก๊าซต้องทำการปิดผนึกลิ้น (Valve) ถังก๊าซหุงต้มทุกครั้งที่บรรจุก๊าซและโดยต้องมีเครื่องหมายประจำตัวผู้บรรจุก๊าซแสดงไว้ที่อุปกรณ์ปิดผนึกลิ้น (Seal) ถังก๊าซหุงต้มและเพื่อให้การสั่งพักใช้หรือเพิกถอนการอนุญาตให้มอบหมายให้ดำเนินการบรรจุก๊าซแทนผู้ค้าน้ำมันตามมาตรา๗ เป็นไปด้วยความเรียบร้อย ถูกต้องรัดกุมและอยู่ในแนวทางเดียวกันอาศัยอำนาจตามความในข้อ ๑๗ ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ อธิบดีกรมธุรกิจพลังงานจึงออกระเบียบว่าด้วยการอนุญาตให้ผู้ค้าน้ำมันตามมาตรา๗ มอบหมายให้ผู้ค้าน้ำมันตามมาตรา ๗ รายอื่น หรือผู้บรรจุก๊าซรายใด เป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซการปิดผนึกลิ้นถังก๊าซหุงต้มและการสั่งพักใช้หรือเพิกถอนการอนุญาตให้มอบหมายให้ดำเนินการบรรจุก๊าซแทนไว้ดังต่อไปนี้ข้อ ๑ ระเบียบนี้เรียกว่าระเบียบกรมธุรกิจพลังงาน ว่าด้วยการอนุญาตให้ผู้ค้าน้ำมันตามมาตรา ๗มอบหมายให้ผู้ค้าน้ำมันตามมาตรา ๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซการปิดผนึกลิ้นถังก๊าซหุงต้มและการสั่งพักใช้หรือเพิกถอนการอนุญาตให้มอบหมายให้ดำเนินการบรรจุก๊าซแทนพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมธุรกิจพลังงานว่าด้วยหลักเกณฑ์การสั่งพักใช้หรือเพิกถอนการอนุญาตให้มอบหมายดำเนินการบรรจุก๊าซแทนพ.ศ. ๒๕๔๗ ลงวันที่ ๖ กรกฎาคม พ.ศ. ๒๕๔๗ข้อ ๔ ให้ผู้ค้าน้ำมันตามมาตรา ๗ ซึ่งขายหรือจำหน่ายก๊าซที่บรรจุในถังก๊าซหุงต้มสามารถมอบหมายให้ผู้ค้าน้ำมันตามมาตรา ๗รายอื่นหรือผู้บรรจุก๊าซรายใดที่ได้รับใบอนุญาตประกอบกิจการบรรจุก๊าซตามกฎหมายว่าด้วยการบรรจุก๊าซปิโตรเลียมเหลวเป็นผู้ดำเนินการบรรจุก๊าซแทนได้ข้อ ๕ กรณีการมอบหมายตามข้อ๔ ให้ผู้ค้าน้ำมันตามมาตรา ๗ ขอรับหนังสืออนุญาตให้มอบหมายให้ผู้ค้าน้ำมันตามมาตรา๗ รายอื่นหรือผู้บรรจุก๊าซรายใดเป็นผู้ดำเนินการบรรจุก๊าซแทนก่อนดำเนินการมอบหมายบรรจุก๊าซแทนโดยยื่นคำขอพร้อมเอกสารประกอบต่อกรมธุรกิจพลังงานตามแบบ นพ.ก ๑ แนบท้ายระเบียบนี้ข้อ ๖ กรมธุรกิจพลังงานจะออกหนังสืออนุญาตให้มอบหมายให้ผู้ค้าน้ำมันตามมาตรา๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทนผู้ค้าน้ำมันตามมาตรา ๗ ตามแบบ นพ.ก ๓ ที่แนบท้ายระเบียบนี้ให้ผู้ที่ได้รับมอบหมายให้ดำเนินการบรรจุก๊าซแทนผู้ค้าน้ำมันตามมาตรา๗แสดงหนังสืออนุญาตตามวรรคหนึ่งไว้ในสถานประกอบการที่ใช้บรรจุก๊าซโดยเปิดเผยเห็นได้ชัดเจนหนังสืออนุญาตตามวรรคหนึ่งมีอายุ ๓ ปี นับแต่วันที่ออกให้ข้อ ๗ ผู้ค้าน้ำมันตามมาตรา๗ ที่ประสงค์จะต่ออายุหนังสืออนุญาตตามข้อ ๖ต้องยื่นคำขอต่ออายุหนังสืออนุญาตภายในสามสิบวันก่อนวันที่หนังสืออนุญาตฉบับเดิมจะหมดอายุพร้อมเอกสารประกอบต่อกรมธุรกิจพลังงานตามแบบ นพ.ก ๑ ที่แนบท้ายระเบียบนี้และเมื่อได้ยื่นคำขอต่ออายุหนังสืออนุญาตแล้วให้ดำเนินการต่อไปได้จนกว่าจะได้รับแจ้งการไม่อนุญาตข้อ ๘ ให้ผู้บรรจุก๊าซทั้งผู้ค้าน้ำมันตามมาตรา ๗และผู้บรรจุก๊าซอื่นที่ได้รับมอบหมายให้เป็นผู้ดำเนินการบรรจุก๊าซแทนผู้ค้าน้ำมันตามมาตรา๗ ตามข้อ ๖ ยื่นคำขอรับเครื่องหมายประจำตัวของผู้บรรจุก๊าซโดยอาจมอบหมายให้ผู้ค้าน้ำมันตามมาตรา ๗ ซึ่งผู้บรรจุก๊าซเป็นตัวแทนค้าต่างตามที่แจ้งต่อกรมธุรกิจพลังงานยื่นคำขอฯ แทนก็ได้ พร้อมเอกสารประกอบต่อกรมธุรกิจพลังงานก่อนดำเนินการบรรจุก๊าซตามแบบ นพ.ก ๕ ที่แนบท้ายระเบียบนี้สำหรับผู้บรรจุก๊าซตามวรรคแรกให้จัดทำเครื่องหมายประจำตัวที่ได้รับไว้ที่อุปกรณ์ปิดผนึกลิ้นให้แล้วเสร็จเพื่อปิดผนึกลิ้นถังก๊าซหุงต้มก่อนออกจำหน่ายเครื่องหมายประจำตัวของผู้บรรจุก๊าซให้เป็นไปตามแบบที่กรมธุรกิจพลังงานกำหนดซึ่งประกอบด้วยสัญลักษณ์ธพ และหมายเลขประจำตัวในกรอบสี่เหลี่ยม ดังนี้ข้อ ๙ เมื่อมีการเปลี่ยนแปลงเกี่ยวกับชื่อสถานที่ตั้ง ตัวแทนค้าต่าง หรือการยกเลิกการมอบหมาย ให้เป็นผู้ดำเนินการบรรจุก๊าซแทนจากที่ได้รับหนังสืออนุญาตตามข้อ๖ ให้ผู้ค้าน้ำมันตามมาตรา ๗ แจ้งการเปลี่ยนแปลงหรือการยกเลิกดังกล่าวต่อกรมธุรกิจพลังงานตามแบบนพ.ก ๔ ที่แนบท้ายระเบียบนี้ ภายในสามสิบวันนับแต่วันที่เปลี่ยนแปลงหรือยกเลิกกรณีหนังสืออนุญาตให้มอบหมายให้ผู้ค้าน้ำมันตามมาตรา ๗ รายอื่นหรือผู้บรรจุก๊าซรายใดเป็นผู้ดำเนินการบรรจุก๊าซแทนตามข้อ ๖ ชำรุด หรือสูญหายให้ผู้ค้าน้ำมันตามมาตรา ๗ยื่นขอใบแทนหนังสืออนุญาตฉบับเดิมต่อกรมธุรกิจพลังงานตามแบบ นพ.ก ๑แนบท้ายระเบียบนี้ พร้อมส่งคืนฉบับเดิมที่ชำรุดหรือหลักฐานการแจ้งความสูญหายแล้วแต่กรณีข้อ ๑๐ ในการดำเนินการบรรจุก๊าซผู้บรรจุก๊าซต้องปิดผนึกลิ้นถังก๊าซหุงต้มให้แน่นหนาด้วยอุปกรณ์ปิดผนึกลิ้นที่ไม่ฉีกขาดหรือหลุดออกได้โดยง่าย และต้องแสดงเครื่องหมายประจำตัวของผู้บรรจุก๊าซตามข้อ ๘วรรคสามไว้ที่อุปกรณ์ปิดผนึกลิ้นให้ติดแน่นโดยเครื่องหมายประจำตัวที่แสดงต้องมีขนาดที่เห็นได้ชัดเจนข้อ ๑๑ กรณีต่อไปนี้เป็นการกระทำผิดซึ่งผู้บรรจุก๊าซไม่ว่าจะถูกดำเนินคดีหรือไม่อาจถูกสั่งพักใช้หรือเพิกถอนหนังสืออนุญาตให้มอบหมายให้ดำเนินการบรรจุก๊าซแทน๑๑.๑ บรรจุก๊าซโดยไม่ปิดผนึกลิ้น (Valve) ถังก๊าซหุงต้มด้วยอุปกรณ์ปิดผนึกลิ้น(Seal) ที่แสดงเครื่องหมายประจำตัวผู้บรรจุก๊าซตามข้อ ๑๐๑๑.๒บรรจุก๊าซในถังก๊าซหุงต้มที่มีเครื่องหมายการค้าของผู้ค้าน้ำมันอื่นโดยไม่ได้รับอนุญาต๑๑.๓ บรรจุก๊าซในถังก๊าซหุงต้มที่ไม่เคยได้รับเครื่องหมายมาตรฐานผลิตภัณฑ์อุตสาหกรรมตามกฎหมายว่าด้วยมาตรฐานผลิตภัณฑ์อุตสาหกรรมหรือถังก๊าซหุงต้มที่ไม่ได้เป็นของผู้ค้าน้ำมันตามมาตรา ๗๑๑.๔นำก๊าซที่ได้มาจากการเป็นผู้ดำเนินการบรรจุก๊าซแทนผู้ค้าน้ำมันตามมาตรา ๗ ไปจำหน่ายหรือใช้ในการอื่นโดยไม่บรรจุใส่ถังก๊าซหุงต้มข้อ ๑๒ การสั่งพักใช้และเพิกถอนการอนุญาตให้มอบหมายให้ดำเนินการบรรจุก๊าซแทนให้ถือปฏิบัติ ดังนี้๑๒.๑ กรณีการกระทำผิดตามข้อ ๑๑.๑ หรือข้อ ๑๑.๒ก. การกระทำผิดครั้งที่ ๑ ให้มีหนังสือแจ้งเตือนภาคทัณฑ์ข. การกระทำผิดครั้งที่ ๒ ให้สั่งพักใช้หนังสืออนุญาตให้มอบหมายให้ดำเนินการบรรจุก๊าซแทนเป็นเวลา ๓ เดือนค. การกระทำผิดครั้งที่ ๓ให้สั่งเพิกถอนหนังสืออนุญาตให้มอบหมายให้ดำเนินการบรรจุก๊าซแทน๑๒.๒ กรณีการกระทำผิดตามข้อ ๑๑.๓ หรือข้อ ๑๑.๔ก. การกระทำผิดครั้งที่ ๑ ให้สั่งพักใช้หนังสืออนุญาตให้มอบหมายให้ดำเนินการบรรจุก๊าซแทนเป็นเวลา ๑ ปีข. การกระทำผิดครั้งที่ ๒ให้สั่งเพิกถอนหนังสืออนุญาตให้มอบหมายให้ดำเนินการบรรจุก๊าซแทนหากมีการกระทำผิดตามข้อ ๑๑เกิดขึ้นในระหว่างการถูกสั่งพักใช้หนังสืออนุญาตให้มอบหมายให้ดำเนินการบรรจุก๊าซแทนตามข้อ๑๒.๑ และข้อ ๑๒.๒ ให้อธิบดีกรมธุรกิจพลังงานสั่งเพิกถอนหนังสืออนุญาตให้มอบหมายให้ดำเนินการบรรจุก๊าซแทนโดยไม่ต้องรอให้พ้นระยะเวลาการสั่งพักใช้หนังสืออนุญาตให้มอบหมายให้ดำเนินการบรรจุก๊าซแทนการสั่งพักใช้หรือเพิกถอนการอนุญาตตามข้อ ๑๒.๑ และข้อ ๑๒.๒ให้แจ้งเวลาเริ่มต้นการพักใช้หรือเพิกถอนเป็นหนังสือโดยให้อธิบดีกรมธุรกิจพลังงานกำหนดเวลาเริ่มต้นการพักใช้หรือเพิกถอนกรณีที่อธิบดีกรมธุรกิจพลังงานได้เพิกถอนหนังสืออนุญาตให้มอบหมายให้ดำเนินการบรรจุก๊าซแทนไม่ว่าในกรณีใดๆอธิบดีกรมธุรกิจพลังงานจะไม่พิจารณาออกหนังสืออนุญาตให้มอบหมายให้ดำเนินการบรรจุก๊าซแทนจนกว่าจะพ้น๑ ปีนับแต่วันที่ถูกเพิกถอนข้อ ๑๓ การตรวจพบการกระทำผิดตามข้อ ๑๑ให้พนักงานเจ้าหน้าที่ตามคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิงและที่แก้ไขเพิ่มเติมรายงานการตรวจพบต่อสำนักบริการธุรกิจและการสำรองน้ำมันเชื้อเพลิงภายในสิบห้าวันทำการนับแต่วันที่ตรวจพบข้อ ๑๔ ให้สำนักบริการธุรกิจและการสำรองน้ำมันเชื้อเพลิงรวบรวมรายงานการตรวจสอบตามข้อ๑๑ และเสนอต่ออธิบดีกรมธุรกิจพลังงานเพื่อพิจารณาสั่งพักใช้หรือเพิกถอนหนังสืออนุญาตให้มอบหมายให้ดำเนินการบรรจุก๊าซแทนหากเป็นการกระทำความผิดในส่วนภูมิภาคให้ผู้ว่าราชการจังหวัดมีอำนาจสั่งพักใช้หรือเพิกถอนได้เฉพาะรายที่ตั้งอยู่ในเขตจังหวัดของตนโดยกำหนดระยะเวลาเริ่มต้นเมื่อใดให้เป็นดุลยพินิจของผู้ว่าราชการจังหวัดในกรณีที่ผู้ว่าราชการจังหวัดได้ใช้อำนาจสั่งพักใช้หรือเพิกถอนหนังสืออนุญาตให้มอบหมายให้ดำเนินการบรรจุก๊าซแทนให้รายงานผลการดำเนินการดังกล่าวต่อกรมธุรกิจพลังงานภายในเจ็ดวันทำการนับแต่วันที่ได้สั่งพักใช้หรือเพิกถอนหนังสืออนุญาตให้มอบหมายให้ดำเนินการบรรจุก๊าซแทนแล้วแต่กรณีข้อ ๑๕ บรรดาคำขอรับหนังสืออนุญาตหรือคำขอรับเครื่องหมายประจำตัวของผู้บรรจุก๊าซที่ได้ยื่นไว้ก่อนที่ระเบียบนี้ใช้บังคับและยังอยู่ในระหว่างการพิจารณาให้ถือว่าคำขอนั้นเป็นคำขอตามระเบียบนี้โดยอนุโลมบรรดาหนังสืออนุญาตให้มอบหมายให้ดำเนินการบรรจุก๊าซแทนซึ่งผู้ค้าน้ำมันตามมาตรา๗ ได้รับก่อนระเบียบนี้ใช้บังคับและยังไม่หมดอายุให้ถือว่าเป็นหนังสืออนุญาตตามระเบียบนี้โดยอนุโลมและยังคงใช้ได้ต่อไปจนกว่าหนังสืออนุญาตนั้นจะหมดอายุเครื่องหมายประจำตัวของผู้บรรจุก๊าซซึ่งได้รับก่อนระเบียบนี้ใช้บังคับให้ถือว่าเป็นเครื่องหมายประจำตัวของผู้บรรจุก๊าซตามระเบียบนี้โดยอนุโลมประกาศณ วันที่ ๑๑ พฤษภาคม พ.ศ. ๒๕๕๕วีระพลจิรประดิษฐกุลอธิบดีกรมธุรกิจพลังงาน[เอกสารแนบท้าย]๑. คำขอ/รับหนังสืออนุญาต/ต่ออายุหนังสืออนุญาต/รับใบแทนหนังสืออนุญาตให้มอบหมายให้ดำเนินการบรรจุก๊าซแทน (นพ.ก ๑)๒. หนังสือยืนยันการมอบหมายให้ผู้ค้าน้ำมันตามมาตรา๗ รายอื่น หรือผู้บรรจุก๊าซเป็นผู้ดำเนินการบรรจุก๊าซแทน (นพ.ก ๒)๓. หนังสืออนุญาตให้มอบหมายให้ดำเนินการบรรจุก๊าซแทน(นพ.ก ๓)๔. แบบแจ้งเปลี่ยนแปลง ชื่อ สถานที่ตั้งตัวแทนค้าต่างและยกเลิกผู้ดำเนินการบรรจุก๊าซแทน (นพ.ก ๔)๕. คำขอรับเครื่องหมายประจำตัวของผู้บรรจุก๊าซ (นพ.ก ๕)(ดูข้อมูลจากภาพกฎหมาย)ปริยานุช/ผู้จัดทำ๒๕ มิถุนายน๒๕๕๕ณัฐพร/ผู้ตรวจ๒๕ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๙๔ ง/หน้า ๓/๑๕ มิถุนายน ๒๕๕๕